ไฟแนนซ์ทูเดย์
โดย...ช.ชดา
24 ส.ค. 2559

โดย...ช.ชดา 
ยุคเทคโนโลยีครองโลกได้เปลี่ยนโฉมหน้าธุรกิจธนาคารพาณิชย์ไปโดยสิ้นเชิง หมดยุคเสือนอนกิน ยุคแห่งการผูกขาดและฮั้วกัน หมดไปนานหลายปีแล้ว ตอนนี้อยู่ในยุคของใครดีใครอยู่ 
ดีที่ว่านี้คือประสิทธิภาพและความสามารถในการแข่งขัน ใครบริหารต้นทุนได้ต่ำที่สุดคนนั้นก็อยู่รอด ดังนั้นแรงกดดันในอาชีพจึงมีสูง ไม่น่าแปลกใจที่คนรุ่นใหม่ไม่มีใครอยากทำงานแบงก์
แม้ธนาคารต่างชาติเอง ก็ต้องปรับตัวรองรับความผันผวนเช่นกัน อย่างธนาคารสแตนดาร์ดชาร์เตอร์ด (ไทย) ได้มีการลดขนาดองค์กรกันอย่างหนัก ถึงขั้นผู้บริหารระดับสูงต้องเดินมาถ่ายเอกสารเอง ไม่มีเจ้าหน้าที่มาคอยทำให้ คาดว่าในเร็วๆ นี้ อาจเห็นการเปลี่ยนแปลงผู้บริหาร แว่วว่า ลิน ค็อก กรรมการผู้จัดการใหญ่และประธานเจ้าหน้าที่บริหาร แทนแบงก์ก็กำลังอำลาตำแหน่งในไทย และคราวนี้สแตนชาร์ตจะโปรโมทผู้บริหารคนไทยขึ้นเป็นเบอร์ 1 เป็นครั้งแรก หลังจากที่ได้ส่งแต่ผู้บริหารต่างชาติมากุมบังเหียน แต่ธนาคารแม่ยังไม่พอใจกับผลประกอบการ
นี่ก็ยังไม่รู้ว่าจะไหวไหม สำหรับธนาคารไอซีบีซี ไทย ที่ยังตั้งหน้าตั้งตาบุกตลาดบัตรเครดิตในไทยแต่ไม่เปรี้ยง แบรนด์ยังไม่ติดปากลูกค้าคนไทยเท่าที่ควร ในขณะที่ จื้อกัง หลี่ ซีอีโอแบงก์บอกจะบุกปล่อยกู้ลูกค้ารายใหญ่